cyanic-selkie/wikianc huggingface dataset:
Φράουλα
Η φράουλα είναι πολυετές, έρπον κυρίως αλλά και αναρριχώμενο ποώδες φυτό με τριχωτά σύνθετα φύλλα που αποτελούνται από 3 φυλλάρια που τα περιθώρια τους είναι πριονωτά. Τα άνθη της είναι λευκά, μονογενή ή και ερμαφρόδιτα και φύονται σε μικρές ταξιανθίες που ξεκινούν από τις μασχάλες των φύλλων. Όσο ο χρόνος περνάει οι ρίζες του φυτού γίνονται ξυλώδεις και αναπτύσσονται παραφυάδες που ριζώνουν αναπτύσσοντας νέα φυτά. Ο καρπός της φράουλας είναι σύνθετος και αποτελείται από μια ανθοδόχη που έχει στην επιφάνεια της πολλά μικρά σπόρια. Η καλλιέργεια της φράουλας είναι αρκετά εύκολη ακόμα και για τους πιο αρχάριους.
Καλλιέργεια
Η φράουλα μπορεί να αντέξει στις χειμερινές χαμηλές θερμοκρασίες, όμως μία απότομη αλλαγή θερμοκρασίας ή ένας παγετός την άνοιξη μπορεί να βλάψει το φυτό. Πολλές βροχές επίσης μπορούν να προκαλέσουν σάπισμα των καρπών. Η φράουλα μπορεί να προσαρμοστεί σε όλα τα είδη χώματος. Δεν χρειάζεται σχεδόν καθόλου λίπασμα. Τη βλάπτει η ξηρασία ενώ το πότισμα είναι καλύτερα να γίνεται με ράντισμα όλου του φυτού ή με τεχνητή βροχή. Ο πολλαπλασιασμός της γίνεται με παραφυάδες. Τα φυτά φυτεύονται το φθινόπωρο έτσι ώστε να υπάρχει παραγωγή τον επόμενο χρόνο.
Η εντατικότερη καλλιέργεια και οι μεγαλύτερες ανάγκες παραγωγής προέτρεψαν τους καλλιεργητές να μετατρέψουν τις φράουλες σε μονοετή φυτά έτσι ώστε ένα στρέμμα να μπορέσει να χωρέσει μέχρι 25.000 φυτά. Όταν το ψύχος του χειμώνα είναι μεγάλο τότε οι φράουλες καλύπτονται για να προστατευτούν. Για αυτό γίνονται και καλλιέργειες σε θερμοκήπια.
Συγκομιδή - κατανάλωση
thumb|Φράουλες σε κεσεδάκια. Επειδή οι φράουλες είναι ευαίσθητες συνηθίζεται η καλλιέργειά τους να γίνεται όσο το δυνατόν πιο κοντά στα κέντρα γενικής εμπορίας και κατανάλωσης. Η συγκομιδή γίνεται μόλις οι φράουλες αποκτήσουν κόκκινο χρώμα. Οι φράουλες καταναλώνονται ως νωπό φρούτο αλλά και μετά από επεξεργασία τους (κονσέρβες, χυμοί και άλλα). Χρησιμοποιούνται επίσης στη ζαχαροπλαστική, γίνονται μαρμελάδες, λικέρ, κομπόστες. Η φράουλα είναι πλούσια σε βιταμίνη C.
Παγκόσμια παραγωγή
Οι Η.Π.Α. έχουν τη μεγαλύτερη παραγωγή στον κόσμο με 220.000 τόνους ετησίως. Ακολουθούν ο Καναδάς, η Ιταλία , η Πολωνία και η Γαλλία.
Κατηγορία:Φρούτα Κατηγορία:Ροδοειδή Κατηγορία:Φρούτα του δάσους
Δρακονήσι Τήνου
Το Δρακονήσι είναι βραχονησίδα του Αιγαίου πελάγους. Η νησίδα έχει μικρή έκταση και στην απογραφή του 2011 ήταν ακατοίκητη. Διοικητικά ανήκει στον δήμο Τήνου και στον νομό Νότιου Αιγαίου.
Χλωρίδα και Πανίδα
Η βραχονησίδα κατοικείται από κοράκια και γλάρους που βρίσκουν καταφύγιο εκεί με αποτέλεσμα να φτιάχνουν τις φωλιές τους στο Δρακονήσι.Η βραχονησίδα είναι κατάφυτη από ένα είδος μικροσκοπικού θάμνου που αναπτύσσεται με την αλμύρα των βράχων, τον κρίταμο. Οι ντόπιοι συλλέγουν το φυτό αυτό, το οποίο αποτελεί εξαιρετικό πικάντικο συμπλήρωμα στις σαλάτες και σε διάφορα φαγητά. Επιπλέον υπάρχουν διάφορες απόκρημνες θαλάσσιες σπηλιές.
Έτερος Εγώ
Το Έτερος Εγώ είναι ελληνική αστυνομική θρίλερ ταινία του 2016, σε σενάριο και σκηνοθεσία του Σωτήρη Τσαφούλια. Στο σενάριο συνεργάστηκε ο μαθηματικός και συγγραφέας Τεύκρος Μιχαηλίδης (που κάνει κι ένα πέρασμα στην ταινία ως γιατρός). Πρωταγωνιστούν ο Πυγμαλίων Δαδακαρίδης, ο Δημήτρης Καταλειφός, ο Γιώργος Χρυσοστόμου, ο Φρανσουά Κλουζέ, ο Μάνος Βακούσης και η Ιωάννα Κολλιοπούλου.
Η ταινία βγήκε στους κινηματογράφους στις 19 Ιανουαρίου 2017 αλλά τον Μάρτιο, με αφορμή μια δολοφονία και μια απόπειρα δολοφονίας κατά οδηγών ταξί στην Αθήνα, και κάποιο περιστατικό που συνέβη κατά τη συζήτηση με το σκηνοθέτη μετά την προβολή της ταινίας σε κινηματογράφο της πρωτεύουσας, ο Σωτήρης Τσαφούλιας ανακοίνωσε την απόσυρση της ταινίας. Το 2018 η ταινία ανέβηκε στο YouTube.
Τα ειδικά εφέ της ταινίας ανέλαβαν οι Αδερφοί Αλαχούζοι.
Πλοκή
Η ταινία ξεκινά το 1987 στα γενέθλια της δεκάχρονης Δανάης όπου ο παππούς της τής χαρίζει δύο μενταγιόν. Το ένα, που είναι για την ίδια, έχει από τη μία πλευρά την εικόνα του Πυθαγόρα και από την άλλη τον αριθμό 220. Το δεύτερο έχει επίσης από την μια πλευρά την εικόνα του φιλοσόφου και από την άλλη τον αριθμό 284. Αυτό ο παππούς της της λέει να το δώσει σε όποιον αγαπήσει αληθινά.
Είκοσι χρόνια αργότερα οι δύο φίλες μαζί με τους φίλους τους γιορτάζουν τα τριακοστά γενέθλια της Κλειώς σε ένα κλαμπ. Ο Μάνθος (Γιώργος Χρυσοστόμου), ο φίλος της Κλειώς, θέλοντας να της κάνει πρόταση γάμου, της ζητά να φύγουν από το κλαμπ. Λίγο αργότερα όμως και ενώ έχουν σταματήσει στην άκρη του δρόμου με τη μηχανή του Μάνθου προκειμένου να της κάνει την πρόταση, ένα αυτοκίνητο πέφτει με μεγάλη ταχύτητα επάνω τους με αποτέλεσμα η Κλειώ να σκοτωθεί και ο Μάνθος να τραυματιστεί πολύ σοβαρά. Ο οδηγός του αυτοκινήτου εγκαταλείπει το σημείο του δυστυχήματος και τα θύματά του.
Στη συνέχεια η ταινία μεταφέρεται στα τέλη του 2014. Ο καθηγητής εγκληματολογίας Δημήτρης Λαΐνης (Πυγμαλίων Δαδακαρίδης) αλλάζει τον χρόνο στο νοσοκομείο όπου νοσηλεύεται ο πατέρας του, παράλυτος από το λαιμό και κάτω, ύστερα από την παράσυρσή του από ένα αυτοκίνητο και την εγκατάλειψή του από τον οδηγό, τέσσερα χρόνια πριν.
Την Πρωτοχρονιά βρίσκεται νεκρή, στην είσοδο της πολυκατοικίας όπου έμενε, η πρώην δικαστικός Χριστίνα Δεσύλα. Με βάση τις πρώτες εκτιμήσεις της αστυνομίας επρόκειτο για ατύχημα. Στις 4/1/2015 βρίσκεται άγρια δολοφονημένος ο γιατρός Αλέξης Παππάς (Δημήτρης Μαύρος). Ο υποδιοικητής του τμήματος ανθρωποκτονιών Μπαρασόπουλος (Μάνος Βακούσης) ζητά τη βοήθεια του πρύτανη Αδαμαντινού (Δημήτρης Καταλειφός) και εκείνος στρέφεται στον καθηγητή Λαΐνη, ο οποίος πηγαίνει στον τόπο του εγκλήματος και ενημερώνεται από τον υποδιοικητή. Ο δράστης είχε κόψει το λαιμό και τα δάχτυλα του γιατρού και είχε γράψει με το αίμα του στο πάτωμα το ρητό του Πυθαγόρα «Λαλεί α δει και ο,τι δει και ουκ ακούσει α μη δει». Επίσης στην τσέπη του γιατρού βρέθηκε ένα φακελάκι με διακόσια είκοσι ευρώ. Στις 12/3/2015 στο δωμάτιο 220 ενός ξενοδοχείου βρίσκεται νεκρός με κομμένη τη γλώσσα ένας δικηγόρος, ο Δημοσθένης Αργυρίου, και στο τοίχο είναι γραμμένο με το αίμα του ένα άλλο ρητό του Πυθαγόρα, το «Σιγάν την αλήθειαν χρυσόν εστι θάπτειν». Μελετώντας τα στοιχεία των δύο δολοφονιών ο Μπαρασόπουλος θυμάται μια αυτοκτονία, που είχε γίνει στις 2/1/2015 και στην οποία ο αυτόχειρας, Γεώργιος Ευθυμίου, είχε αφήσει ένα σημείωμα και πάλι με ρητό του Πυθαγόρα: «Θανέειν πέπρωται άπασι». Το ρολόι του Ευθυμίου ήταν σταματημένο στις 2.20 γεγονός που κάνει τον Λαΐνη να πιστεύει ότι συνδέεται με τις άλλες υποθέσεις που ερευνούν. Ο Λαΐνης ανακαλύπτει ότι ο δικηγόρος σχετιζόταν με την πρώην δικαστικό Δεσύλα, καθώς και οι δύο είχαν κατηγορηθεί για συμμετοχή σε παραδικαστικό κύκλωμα και για στημένες υποθέσεις. Μαζί με τον Μπαρασόπουλο πηγαίνει στο σπίτι της για να μιλήσουν στο σύζυγό της. Στον τοίχο του ασανσέρ βρίσκουν γραμμένο ακόμα ένα ρητό του Πυθαγόρα: «Πάντα κατ’ αριθμόν γίγνονται εν αρχά πάντων» ενώ το ασανσέρ μπορεί να σηκώσει μέχρι 220 κιλά. Καθώς σε όλες τις υποθέσεις εμφανίζεται ο αριθμός 220 ο Λαΐνης καταλαβαίνει ότι ο αριθμός αυτός αποτελεί κάτι σαν υπογραφή του δράστη. Ζητά τη βοήθεια του Αδαμαντινού ο οποίος του προτείνει να μιλήσει με τον μαθηματικό Μαρσέλ Ντεσάρτ (Φρανσουά Κλιζέ), που θα είναι ο κεντρικός ομιλητής σε ένα συνέδριο στην Αθήνα. Ο Γάλλος μαθηματικός εξηγεί στον καθηγητή εγκληματολογίας το θεώρημα του Πυθαγόρα για του φίλιους αριθμούς, σύμφωνα με το οποίο δύο αριθμοί είναι φίλιοι αριθμοί όταν το άθροισμα των αριθμών που διαιρούν ακριβώς τον ένα δίνει άθροισμα τον άλλο.
Στο μεταξύ ο Μπαρασόπουλος βρίσκει την υπόθεση που συνδέει τα θύματα. Πρόκειται για το δυστύχημα στο οποίο έχασε τη ζωή της η 30χρονη Κλειώ και τραυματίστηκε πολύ σοβαρά ο φίλος της. Οδηγός του αυτοκινήτου που τους χτύπησε ήταν ο Τόνι Μαρνέλης, γιος βιομηχάνου. Στη δίκη που έγινε ισχυρίστηκε ότι ο οδηγός της μηχανής ευθύνονταν για το δυστύχημα καθώς οδηγούσε επικίνδυνα και ότι είχε εγκαταλείψει τα θύματα επειδή φοβήθηκε. Συνοδηγός του εκείνο το βράδυ ήταν ο Γιώργος Ευθυμίου, που επιβεβαίωσε τους ισχυρισμούς του Μαρνέλη. Συνήγορος υπεράσπισης ήταν ο Δημοσθένης Αργυρίου ενώ ο γιατρός Παππάς βεβαίωσε ότι ο Μαρνέλης δεν ήταν μεθυσμένος. Πρόεδρος του δικαστηρίου ήταν η Δεσύλα. Η απόφαση του δικαστηρίου ήταν αθωωτική για τον Μαρνέλη. Ο Μπαρασόπουλος ενημερώνεται ότι ο Μαρνέλης αγνοείται και ο Λαΐνης καταλαβαίνει ότι θα δολοφονηθεί στις 22 Μαΐου με βάση το θεώρημα των φίλιων αριθμών. Ειδικότερα οι αριθμοί που διαιρούν ακριβώς το 284 αντιστοιχούν στις ημερομηνίες που έγιναν οι δολοφονίες.(1+2+4+71 (η 12 Μαρτίου είναι η εβδομηκοστή πρώτη μέρα του χρόνου)+142 (η 22 Μαΐου είναι η εκατοστή τεσσαρακοστή δεύτερη μέρα του χρόνου). Η τελευταία ημερομηνία, δηλαδή η 22α Μαΐου, θα είναι σύμφωνα με τον καθηγητή Λαΐνη, η ημέρα που θα δολοφονηθεί ο Μαρνέλης.
Ο Λαΐνης πηγαίνει στο σπίτι του Μάνθου. Τον βρίσκει εκεί σε αναπηρικό καροτσάκι φρικτά παραμορφωμένο από το δυστύχημα και τον ρωτά αν είναι αυτός ο δράστης των εγκλημάτων. Ο Μάνθος του περιγράφει την κατάστασή του από την οποία προκύπτει ότι δε θα μπορούσε να διαπράξει τις δολοφονίες. Τελικά ο Μαρνέλης βρίσκεται δολοφονημένος τη μέρα που είχε προβλέψει ο Λαΐνης. Στο χώρο του εγκλήματος βρίσκεται γραμμένο το ρητό του Πυθαγόρα: «Πη παρέβην; Τι δ`έρεξα; Τι μοι δέον ουκ ετελέσθη;>>, ενώ στην καρδιά του είναι καρφωμένο ένα απόκομμα πινακίδας αυτοκινήτου, στον οποίο φαίνεται ο αριθμός 220.
Ο Λαΐνης επισκέπτεται νύχτα το νεκροταφείο όπου είναι θαμμένη η Κλειώ. Τότε εμφανίζεται μια γυναίκα που φορά κουκούλα και αφήνει ένα μενταγιόν στο τάφο όπου ήδη υπάρχει το μενταγιόν της Κλειώς με τον αριθμό 284. Η γυναίκα είναι η φίλη της, η Δανάη, στην οποία το 1987 ο παππούς της τής είχε δώσει τα δύο μενταγιόν λέγοντάς της να χαρίσει το ένα σε όποιον αγαπήσει αληθινά και εκείνη το είχε χαρίσει στην Κλειώ. Η Δανάη αποδεικνύεται ότι είναι η δράστης των πέντε εγκλημάτων (και ο θάνατος της Δεσύλα και ο θάνατος του Ευθυμίου αποδεικνύεται ότι ήταν δολοφονίες). Ο Λαΐνης μιλά μαζί της για την ύπαρξη ή μη του Θεού και για τη συγχώρεση δείχνοντας την πολύ δύσκολη ψυχολογική κατάσταση στην οποία βρίσκεται. Η Δανάη του λέει πώς έκανε το δικό της χρέος και τον προτρέπει να κάνει το δικό του.
Αργότερα ο καθηγητής επισκέπτεται τον πατέρα του, που είναι κλινικά νεκρός, στο νοσοκομείο, για να τον αποχαιρετήσει προτού οι γιατροί τον αποσυνδέσουν από τα μηχανήματα. Αργότερα επισκέπτεται τον Αδαμαντινό ο οποίος του δίνει ένα φάκελο που έχει έρθει για αυτόν στο Πανεπιστήμιο. Στο φάκελο ο Λαΐνης βρίσκει ένα μενταγιόν με τον αριθμό 1210 (που είναι φίλιος αριθμός με το 1184) και ευχαριστήριο σημείωμα της Δανάης, την οποία ο Λαΐνης δεν κατήγγειλε στην αστυνομία.
Διανομή
Επίσης, εμφανίζονται οι Κόρα Καρβούνη ως Δανάη, Άννα Καλαϊτζίδου ως Κλειώ Ράπτη, Βασίλης Ρίσβας ως ιατροδικαστής, Βαγγέλης Αλεξανδρής ως Αντώνης Μαρνελής, Ιάσονας Παπαματθαίου ως Γιώργος Ευθυμίου, Ηλίας Πετροπουλος ως Σωτήρης Λαΐνης, πατέρας του Δημήτρη Λαΐνη, Μπάμπης Γιωτόπουλος ως ο παππούς της Δανάης, Βασίλης Τσιγκριστάρης ως Νίκος, φίλος του Δημήτρη.
Τηλεοπτική σειρά
Το καλοκαίρι του 2019 έκανε πρεμιέρα η σειρά-συνέχιση της ταινίας με τίτλο "Έτερος εγώ" από την Cosmote TV, η οποία τον Φεβρουάριο του 2020 προβλήθηκε από τον τηλεοπτικό σταθμό Star. Η σειρά συνεχίζεται μέχρι σήμερα, αποτελείται από δύο κύκλους, ενώ πήρε το πράσινο φως και για τρίτο κύκλο.
Παραπομπές
Κατηγορία:Ελληνόφωνες ταινίες Κατηγορία:Ελληνικές ταινίες Κατηγορία:Ελληνικές αστυνομικές ταινίες Κατηγορία:Ελληνικές δραματικές ταινίες Κατηγορία:Ταινίες του 2016
Στοά Αδριανού
Η Στοά του Αδριανού ήταν στοά στην αρχαία Αθήνα. Ο Παυσανίας την κατατάσσει στα πιο υπέροχα κτήρια που ανέγειρε ο Αδριανός.
Περιγραφή
Είναι ένα από τα μεγαλύτερα αρχαία οικοδομήματα της Αθήνας. Βρίσκεται μεταξύ των οδών Αιόλου, Ηφαίστου, Άρεως και της Πύλης της Αγοράς. Έχει σχήμα τετράγωνο επίμηκες, διαστάσεων από δυτικά προς ανατολικά 122 μέτρων, από βόρεια προς νότια 82 μέτρων. Σχετικά άριστα διατηρημένος είναι ο μετώπιος δυτικός τοίχος, ο οποίος καταλήγει στην κυρία πύλη του οικοδομήματος. Ο αντίστοιχος ανατολικός τοίχος είναι κατεστραμμένος. Ο τοίχος είναι κατασκευασμένος με μεγάλους πεντελικούς λίθους. Μπροστά του είναι τοποθετημένοι επτά μονόλιθοι κίονες χωρίς ραβδώσεις από λίθο φρυγίο, που μοιάζει με αλάβαστρο. Έχουν ύψος 8 μέτρα και 60 εκατοστά και διάμετρο 90 εκατοστά. Τα επιστύλια σώζονται. Στο τέλος του τοίχου στέκουν δύο ραβδωτοί κορινθιακοί κίονες, οι οποίοι χρησίμευαν ως κύρια πύλη της Ποικίλης στοάς. Στο νότιο τέρμα του τοίχου σώζονται βυζαντινές αγιογραφίες, μαρτυρία μεταγενέστερου χριστιανικού ναού που έχει κατεδαφιστεί.
Στο εσωτερικό της στοάς έγιναν ανασκαφές από την Αρχαιολογική Εταιρεία και ανακαλύφτηκαν πολλά οικήματα, ίχνη κιόνων, πλάκες, τμήματα αλαβάστρου, και αμμοκονίας, και αναπαραστάθηκε όλο το διάγραμμα του οικοδομήματος. Υπολογίζεται ότι περιείχε πάνω από εκατό κίονες.
Πηγές
Αδριανου Κατηγορία:Αρχαία Αγορά της Αθήνας
Θέμης Μουστακλής
Ο Θέμης Μουστακλής (1934 - Μάιος 1958) ήταν Έλληνας ποδοσφαιριστής.
Γεννήθηκε στον Βόλο το 1934. Ξεκίνησε την ποδοσφαιρική του καριέρα από τον Παγασητικό Βόλου και το 1953 πήρε μεταγραφή στον Ολυμπιακό Πειραιώς. Με τη φανέλα του Ολυμπιακού αγωνίστηκε έως το 1958, ενώ ταυτόχρονα σπούδαζε νομική από όπου πήρε και πτυχίο. Ήταν διεθνής 1 φορά. Πέθανε τον Μάιο του 1958 στην Αθήνα από καρκίνο.
Τίτλοι
Με τον Ολυμπιακό
Πηγές
Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές αδιευκρίνιστης θέσης Κατηγορία:Χρήση προτύπου Πληροφορίες ποδοσφαιριστή χωρίς θέση Κατηγορία:Χρήση προτύπου Πληροφορίες ποδοσφαιριστή χωρίς ύψος
Βύρων Θεοδωρόπουλος
Ο Βύρων Θεοδωρόπουλος (1920 - 2010) ήταν Έλληνας διπλωμάτης και συγγραφέας.
Βιογραφία
Γεννήθηκε στην Αθήνα και σπούδασε νομικά στο τμήμα νομικής του Καποδιστριακού πανεπιστημίου Αθηνών. Εισήλθε στο διπλωματικό σώμα το 1946 και το 1955 τοποθετήθηκε πρόξενος στην Κωνσταντινούπολη, στην οποία βίωσε τα γεγονότα των Σεπτεμβριανών. Διετέλεσε επίσης γενικός πρόξενος στην Αλεξάνδρεια και το 1965 έγινε διευθυντής τουρκικών και κυπριακών υποθέσεων. Στη συνέχεια τοποθετήθηκε πρέσβης στον Καναδά καθώς και μόνιμος αντιπρόσωπος στην Ευρωπαϊκή Κοινότητα και το ΝΑΤΟ. Την περίοδο 1976 - 1981 χρημάτισε μόνιμος υπηρεσιακός γενικός γραμματέας του υπουργείου εξωτερικών και παράλληλα πρόεδρος της Κεντρικής Επιτροπής Διαπραγματεύσεων για την ένταξη της χώρας μας στην Ευρωπαϊκή Κοινότητα.
Από το διπλωματικό σώμα αφυπηρέτησε το 1981 με τον τίτλο του πρέσβη επί τιμή. Μετά τη συνταξιοδότησή του ασχολήθηκε με την συγγραφή βιβλίων, το δε βιβλίο του Οι Τούρκοι και Εμείς (1988) βραβεύθηκε από την Ακαδημία Αθηνών. Επίσης είχε αναγορευτεί επίτιμος διδάκτορας του πανεπιστημίου Αθηνών. Το 2009 προτάθηκε για την έδρα της Θεωρίας και Πρακτικής της Διπλωματίας της Ακαδημίας Αθηνών μαζί με τον Κώστα Αιλιανού χωρίς όμως να εκλεγεί κάποιος. Λίγο πριν την συνεδρίαση της Ακαδημίας, ο πρόεδρος της ένωσης συνταξιούχων διπλωματικών υπαλλήλων, πρέσβης Αλεξανδρής, ζήτησε να εκδοθεί ψήφισμα στήριξης υπέρ του Θεοδωρόπουλου συναντώντας την άρνηση της συνέλευσης. Μετά το πέρας της εκλογής ο Θεοδωρόπουλος κατηγόρησε σε κάποια άλλη εκδήλωση τον Κωστή Στεφανόπουλο, σύμφωνα πάντα με επιστολή του τελευταίου, ότι τον κυνηγάει με όλους τους τρόπους. Ο Κωστής Στεφανόπουλος στην ίδια επιστολή του σε ημερήσια εφημερίδα διέψευσε ότι παρενέβη στην διαδικασία εκλογής για την πλήρωση της κενής έδρας της Ακαδημίας Αθηνών υπέρ του Αιλιανού.
Απεβίωσε στις 25 Φεβρουαρίου 2010 στην Αθήνα. Δηλώσεις σχετικά με τον θάνατό του έκαναν ο υπουργός εξωτερικών, Δημήτρης Δρούτσας, καθώς και η Ντόρα Μπακογιάννη.
Εξωτερικοί σύνδεσμοι
Κατηγορία:Έλληνες διπλωμάτες Κατηγορία:Έλληνες συγγραφείς
Βίκτωρ Βοσσέρ
Ο Βικτόρ Βοσσέρ (Victor Vosseur, 17 Αυγούστου 1831 - 9 Απριλίου 1911) ήταν Γάλλος αξιωματικός του πεζικού.
Μετακλήθηκε στην Ελλάδα το 1884, επικεφαλής της πρώτης οργανωτικής γαλλικής στρατιωτικής αποστολής μαζί με τους λοχαγούς Σεβαλιέ και Περουσιόν του πυροβολικού. Ο Βοσσέρ, αφού ολοκλήρωσε τις σπουδές του στη Στρατιωτική Πολυτεχνική Σχολή του Παρισιού, υπηρέτησε στη συνέχεια στον αποικιακό γαλλικό στρατό της Αφρικής.
Παραπομπές
Κατηγορία:Γάλλοι στρατιωτικοί Κατηγορία:Ελληνοτουρκικός πόλεμος (1897)
Προσωρινή Κυβέρνηση του Αφγανιστάν (2021-)
Η Προσωρινή Κυβέρνηση του Αφγανιστάν (2021-), συμπεριλαμβάνει όλους τους εν ενεργεία Υπουργούς του Ισλαμικού Εμιράτου του Αφγανιστάν, όπως διαμορφώθηκαν μετά την ανακοίνωση της Προσωρινής Κυβέρνησης των Ταλιμπάν, στις 7 Σεπτεμβρίου του 2021. Αρχηγός της Κυβέρνησης, είναι ο Εμίρης του Αφγανιστάν και Ανώτατος Ηγέτης των Ταλιμπάν, Χαϊμπατουλάχ Αχουτζάντα.
Ιστορικό
Στις 24 Αυγούστου 2021, η Φόζια Κούφι, πρώην βουλευτής της Εθνοσυνέλευσης, δήλωσε ότι πραγματοποιήθηκαν συναντήσεις στην Καμπούλ σε σχέση με το σχηματισμό μιας νέας κυβέρνησης του νέου (μη αναγνωρισμένου) κράτους που ελέγχουν οι Ταλιμπάν, όπου αποκλείονται οι γυναίκες. Η Κούφι δήλωσε ότι μια κυβέρνηση μόνο για άνδρες δεν θα ήταν "πλήρης".
Στις 7 Σεπτεμβρίου 2021 ανακοινώθηκε ένα υπουργικό συμβούλιο, στο οποίο συμμετέχουν μόνο άνδρες. Το BBC ανέφερε ότι το Υπουργείο Γυναικείων Υποθέσεων φαίνεται να έχει καταργηθεί. Τα κυριότερα πρώην πολιτικά κόμματα του Αφγανιστάν, αντιτάχθηκαν στην επιλογή των εν ενεργεία μελών του Υπουργικού Συμβουλίου ως μη περιεκτικού, με το Τζαμιάτ-ε Ισλαμί να το περιγράφει ως "το πιο μονοπωλιακό και εξτρεμιστικό, όσον αφορά πολιτική και εξουσία, από όλους τους προηγούμενους επιβαλλόμενους ηγέτες". Μέχρι στιγμής, καμία χώρα δεν έχει αναγνωρίσει επίσημα το Ισλαμικό Εμιράτο του Αφγανιστάν ως νόμιμη κυβέρνηση του Αφγανιστάν.
Παρόλο που καμία κυβέρνηση δεν αναγνώρισε το Ισλαμικό Εμιράτο του Αφγανιστάν, οι κυβερνήσεις της Κίνας, του Πακιστάν, της Ρωσίας, της Σαουδικής Αραβίας και των Ηνωμένων Πολιτειών δήλωσαν ότι ενδέχεται να αναγνωρίσουν την κυβέρνηση των Ταλιμπάν, εάν σεβαστεί τα βασικά ανθρώπινα δικαιώματα.
Σύνθεση της Κυβέρνησης
Η Κυβέρνηση έχει ως εξής:
Παραπομπές
Κατηγορία:Κυβερνήσεις του Αφγανιστάν
Ρίτσμοντ
Το Ρίτσμοντ αναφέρεται τις περισσότερες φορές σε:
μπορεί να αναφέρεται επίσης σε:
484 Πιτσβουργία
Η Πιτσβουργία (Pittsburghia) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,86. Ανακαλύφθηκε το 1902 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από την πόλη Πίτσμπουργκ της Πενσυλβάνια, όπου κατασκευάσθηκαν μερικά από τα καλύτερα αστρονομικά όργανα των αρχών του εικοστού αιώνα.
Φυσικά χαρακτηριστικά
Η μέση διάμετρος της Πιτσβουργίας εκτιμάται σε 31,6 χιλιόμετρα (από δεδομένα του IRAS), ενώ η μάζα της σε 33,1 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι S (λιθώδης), ενώ το άλβεδό της είναι 0,201 (από δεδομένα του IRAS). Η Πιτσβουργία περιστρέφεται γύρω από τον εαυτό της μία φορά κάθε 10 ώρες και 38 λεπτά. Η μέση θερμοκρασία στην επιφάνειά της εκτιμάται σε 110 ως 105 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Πιτσβουργια
Φως
thumb|right|180px|Φως που μπαίνει από παράθυρο εκκλησίας thumb|right|340px|Το [[Ορατό φάσμα|φάσμα της ορατής ακτινοβολίας.]] Φως ονομάζεται η ηλεκτρομαγνητική ακτινοβολία που ανιχνεύεται από το ανθρώπινο μάτι (οφθαλμό) και που εκλαμβάνεται ως αντίληψη (αίσθηση) αυτής. Συνεπώς είναι το αίτιο της όρασης.
Όμως η αντίληψη αυτή του ορατού φωτός αποτελεί τμήμα της ηλεκτρομαγνητικής ακτινοβολίας. Καλύπτει ένα εύρος μηκών κύματος που "μεταφράζονται" από το μάτι στα χρώματα του φωτεινού φάσματος (δηλαδή στα χρώματα του ουράνιου τόξου).
Ανάλογα με τις εκάστοτε συνθήκες το φως εκδηλώνει ιδιότητες είτε φωτεινού κύματος, (φωτεινή ακτίνα), είτε δέσμης σωματιδίων, (φωτεινή δέσμη ή δέσμες). Αυτό το έδειξε το ονομαζόμενο "πείραμα των δύο σχισμών". Τα στοιχειώδη σωματίδια-κύματα (κβάντα) φωτός ονομάζονται φωτόνια.
Οι αντιλήψεις των αρχαίων Ελλήνων για το φως
Οι αρχαίοι Έλληνες διατύπωσαν δύο θεωρίες για την όραση:
Διάδοση του φωτός
Τα μοντέλα διάδοσης του φωτός είναι τα εξής:
Η διάδοση του φωτός στον χώρο γενικά ακολουθεί τις εξής αρχές:
Ανάκλαση, διάχυση και απορρόφηση του φωτός
Όταν μια δέσμη ακτίνων φωτός συναντήσει μία λεία και στιλπνή επιφάνεια, όπως είναι η επιφάνεια ενός κατόπτρου, αλλάζει πορεία,ανακλάται. Το φαινόμενο αυτό ονομάζεται κατοπτρική ανάκλαση. Η γωνία πρόσπτωσης των φωτεινών ακτίνων είναι ίση με τη γωνία ανάκλασης. Αν η επιφάνεια επάνω στην οποία πέφτουν οι ακτίνες είναι τραχιά και ανώμαλη, τότε οι ακτίνες ανακλώνται προς διαφορετικές κατευθύνσεις και διασκορπίζονται. Το φαινόμενο αυτό ονομάζεται διάχυση του φωτός.Τα σκουρόχρωμα αντικείμενα απορροφούν το μεγαλύτερο μέρος της φωτεινής ακτινοβολίας. Βλέπουμε τα αντικείμενα αυτά σε αντίθεση με το ανοιχτόχρωμο περιβάλλον. Στις ανοιχτόχρωμες επιφάνειες το φως κυρίως ανακλάται ή διαχέεται, ενώ στις σκουρόχρωμες κυρίως απορροφάται.
Σκέδαση του φωτός
Όταν σε ένα αντικείμενο προσπίπτει ηλεκτρομαγνητική ακτινοβολία, τότε θέτει την ηλεκτρονιακή κατανομή του αντικειμένου σε εξαναγκασμένη ταλάντωση και έτσι αυτό ακτινοβολεί. Το μπλε χρώμα του ουρανού οφείλεται στην εντονότερη σκέδαση της μπλε συνιστώσας του λευκού ηλιακού φωτός από μόρια της ατμόσφαιρας.
Μια ειδική πηγή φωτός που κατέκτησε μια διακεκριμένη θέση τα τελευταία 30 χρόνια είναι το λέιζερ (laser). Ένα σημαντικό χαρακτηριστικό του φωτός λέιζερ είναι ότι μπορεί να θεωρηθεί πολύ περισσότερο σχεδόν μονοχρωματικό - πράγμα που υποδηλώνει ότι έχει σε πολύ μεγάλο βαθμό μια μόνη συχνότητα - συγκρινόμενο με το φως οποιασδήποτε άλλης πηγής.
Σχετικές έννοιες
Αν οι φωτεινές ακτίνες μιας συγκλίνουσας δέσμης συνεχίσουν την πορεία τους πέραν του σημείου σύγκλισης τότε εμφανίζονται ως αποκλίνουσα δέσμη.
Θεωρίες για τη φύση του φωτός
Έτσι είχαν τα πράγματα μέχρι το τέλος του αιώνα όταν ξεπρόβαλε νέα δυσκολία ακολουθίας της τελευταίας θεωρίας που ήταν πιο έντονη και που αφορούσε ένα φαινόμενο που ήταν αδύνατον να ερμηνεύσει η κυματική. Ήταν το "φωτοηλεκτρικό" όπως ονομάσθηκε. Παρατηρήθηκε δηλαδή πως όταν φωτεινή δέσμη μικρού μήκους κύματος προσπέσει σε μεταλλική πλάκα αποσπώνται απ΄ αυτή ηλεκτρόνια και μάλιστα αμέσως όσο ασθενές κι αν είναι το φως. Βέβαια για ν΄ αποσπασθεί ένα ηλεκτρόνιο απαιτείται κάποια ενέργεια. Αν επομένως το φως είναι κύμα, που έχει το χαρακτηριστικό της συνέχειας, θα έπρεπε να πέρναγε κάποιος χρόνος μέχρι αυτό το ηλεκτρόνιο ν΄ απορροφήσει ενέργεια για ν΄ αποσπασθεί λαμβανομένου υπ΄ όψη ότι η ταχύτητα των ηλεκτρονίων είναι ίδια όση απόσταση κι αν παρεμβάλλεται μεταξύ πηγής και πετάσματος. Οι παρατηρήσεις αυτές έφεραν σε πολύ δύσκολη θέση τους φυσικούς. Πώς να συμβιβάσουν την θεωρία με την παρατήρηση; Έτσι αν τα πειράματα ήταν ορθά θα έπρεπε ν΄ αναζητηθεί άλλη βάση της υφής του φωτός που να ερμηνεύει και το νέο πλέον παρατηρούμενο φαινόμενο. Στη δύσκολη αυτή θέση των φυσικών στις 14 Δεκεμβρίου του 1900 ο φυσικός και καθηγητής του Πανεπιστημίου του Βερολίνου Μαξ Πλανκ (1858-1947) έκανε μια καταπληκτική ανακοίνωση που αποτέλεσε τη βάση της θεωρίας των κβάντα με την οποία και ανατράπηκε η μέχρι τότε αντίληψη περί της συνέχειας της ακτινοβολίας.
Οι δηλώσεις αυτές του Πλανκ πράγματι συγκλόνισαν όπως ήταν επόμενο τους φυσικούς που την υποδέχθηκαν στην αρχή με επιφυλάξεις και σκεπτικισμό. Στις επιφυλάξεις εκείνες που διέκοψαν τις περαιτέρω έρευνες, ακούσθηκε το 1905 η επιδοκιμαστική φωνή του Άλμπερτ Αϊνστάιν, που προχώρησε και πέραν των αρχικών θέσεων του Πλανκ και έδωσε την απόδειξη με την "κβαντική σύσταση του φωτός". Έτσι οι δισταγμοί υποχώρησαν και οι τότε φυσικοί εξοικειώθηκαν με την σύγχρονη αντίληψη. Με την ανάπτυξη ακόμη της μικροφυσικής νέα ακόμη φαινόμενα ανακαλύφθηκαν που ήταν εξηγήσιμα μεν με τη κυματική θεωρία αλλ΄ όμως με την κβαντική ερμηνεύονταν καλύτερα. Έτσι μέσα απ΄ αυτόν τον υπέροχο δρόμο της έρευνας πραγματοποιείται η σύνθεση της θεωρίας του Νεύτωνα και της κυματικής του Χόιχενς, αφού το φωτόνιο του Πλανκ είναι κάτι και από τα δύο δηλαδή σωμάτιο και κύμα.
Θεωρία του Νεύτωνα
Η πρώτη θεωρία που εξηγούσε κάπως ικανοποιητικά ορισμένα από τα φαινόμενα που έχουν σχέση με το φως διατυπώθηκε από τον Ισαάκ Νεύτωνα ο οποίος δεχόταν ότι τα φωτεινά σώματα εκπέμπουν σωματίδια, τα οποία κινούνται ευθύγραμμα και με ταχύτητα ίση με την ταχύτητα διάδοσης του φωτός. Τα σωματίδια αυτά ανακλώνται στο μάτι και προκαλούν τη ανάλογη αίσθηση, αντίληψη.
Θεωρία του Χόιχενς
Σε μεγάλη αντιπαράθεση της προηγούμενης θεωρίας την ίδια εποχή υπήρξε αυτή του Χόιχενς. Σύμφωνα με την θεωρία αυτή το φως αποστέλλεται από κύματα κατά περιοδικές "διαταραχές" κάποιου υποθετικού μέσου. Εστίες των περιοδικών αυτών μεταβολών είναι οι φωτεινές πηγές των οποίων τα μόρια βρίσκονται σε "ταχύτατη κραδασμική κίνηση" ενώ το υποθετικό μέσον δια του οποίου μεταδίδονται οι παλμικές κινήσεις είναι ο "αιθέρας", ένα ελαστικό ακίνητο και αβαρές ρευστό με το οποίο πληρείται το σύμπαν. Ο αιθέρας αυτός φέρεται διάχυτος στο μεταξύ των ουρανίων σωμάτων διάστημα, προκειμένου έτσι να εξηγηθεί η εις το "κενό" διάδοση του φωτός αυτών των ουρανίων σωμάτων.
Ερμής ΙΙΙ (ναρκαλιευτικό)
Ερμής ΙΙΙ (Ναρκαλιευτικό) / Α-324
Φως
Θεωρία του Μάξγουελ
Σύμφωνα με την θεωρία αυτή που ονομάζεται και "ηλεκτρομαγνητική θεωρία του Μάξγουελ" λαμβάνοντας ως βάση τη κυματική θεωρία του Χόιχεν, προτάθηκε ότι το φως είναι ηλεκτρομαγνητικά κύματα που ξεκινούν από φωτεινή πηγή. Η θεωρία αυτή επιβεβαιώθηκε αργότερα με τα πειράματα που έκανε ο Χάινριχ Χερτζ.
Ερμής ΙΙΙ (ναρκαλιευτικό)
Πρώην Βρετανικό ‘PRODUCT’, Πρώην Βρετανικό ‘PORT JACKSON’.
Φως
Κβαντική θεωρία
Σύμφωνα με την θεωρία αυτή το φως ως ενέργεια ηλεκτρικού και μαγνητικού πεδίου εκπέμπεται και διαδίδεται στο χώρο κατά στοιχειώδη ποσά (δηλαδή ούτε συνέχεια ούτε ομοιόμορφα κατ΄ έκταση) που καλούνται κβάντα ενέργειας. Τα κβάντα ενέργειας που ανάγονται στο φως ονομάζονται φωτόνια (βλ. Κβαντική οπτική).
Ερμής ΙΙΙ (ναρκαλιευτικό)
Κατασκευάστηκε στα ναυπηγεία ‘Portugal – Comania Mniao Fabrik Ltd Lisbon’. Χρησιμοποιήθηκε σαν συνοδό-αποθήκη και σαν μικρό συνεργείο ναρκαλιευτικών. Πρώην αλιευτικό. Παραχωρήθηκε το 1946 στη Μάλτα. Επεστράφη στις 11 Σεπτεμβρίου 1973.
Φως
Ταχύτητα φωτός
Γενικά σήμερα έχει γίνει αποδεκτή η ταχύτητα του φωτός στο κενό ίση με 299.792,458 Km/sec. Σημειώνεται πως με τη γενική θεωρία της σχετικότητας του Άλμπερτ Αϊνστάιν η ταχύτητα του φωτός είναι η οριακή ταχύτητα στη φύση και κανένα υλικό σώμα δεν μπορεί να υπερβεί αυτή. Επιπλέον, το υποθετικό εκείνο μέσον δια του οποίου μεταδίδεται το φως. Στη θέση εκείνου του ελαστικού και ακίνητου αιθέρα έχει αντιπαραταχθεί το χωροχρονικό συνεχές στις τέσσερις διαστάσεις μέσα στις οποίες διαδραματίζονται όλα τα φαινόμενα.
Ερμής ΙΙΙ (ναρκαλιευτικό)
Κατηγορία:Ελληνικά Ναρκαλιευτικά
Φως
Ανάλυση του φωτός
Όταν μια φωτεινή δέσμη λευκού φωτός συναντήσει τη διαχωριστική επιφάνεια δύο διαφανών μέσων θα παρουσιάσει διάθλαση των φωτεινών της ακτίνων με διαφορετικές διευθύνσεις και διαφορετικά χρώματα. Αυτό το φαινόμενο μπορεί να παρατηρηθεί καλύτερα αν η παράλληλη δέσμη του λευκού φωτός συναντήσει ένα διαφανές πρίσμα. Επειδή αυτό παρουσιάζει διαφορές στη τιμή του δείκτη διάθλασης για κάθε διαφορετικό μήκος κύματος φωτεινής ακτίνας η αρχική δέσμη αναλύεται σε επιμέρους ομόχρωμες δέσμες με διαφορετικές διευθύνσεις. Αυτές οι διαφορετικές κατά χρώμα και διεύθυνση ακτίνες αν στη συνέχεια προσπέσουν σε μια λευκή οθόνη (πέτασμα) θα παρουσιάσει μια έγχρωμη ταινία που ονομάζεται ορατό φάσμα. Τα άκρα αυτής της ταινίας απολήγουν με τα χρώματα κόκκινο και ιώδες. Η σειρά των χωμάτων αυτών είναι: Κόκκινο, κίτρινο, πράσινο, μπλε και ιώδες. Αν μια από αυτές τις αναδυόμενες οδηγηθεί σε άλλο πρίσμα θα διαπιστωθεί ότι αυτή δεν θα αναλυθεί περαιτέρω αλλά το μόνο που θα υποστεί θα είναι να αλλάξει διεύθυνση. Τούτο σημαίνει ότι τα φωτόνια της συγκεκριμένης δέσμης έχουν την αυτή συχνότητα, δηλαδή το ίδιο μήκος κύματος. Την ανάλυση του φωτός ως φάσμα, εξετάζει με ειδικά όργανα η φασματοσκοπία.
Ορισμοί
Ο φθορισμός (και τα είδη του), ο φωσφορισμός και η φωτοτροπία αποτελούν τα φωτοφυσικά φαινόμενα τα οποία και εξετάζει κατ΄ αντικείμενο έρευνας η φωτοχημεία.
Ανασύνθεση φωτός
Κάθε σύνθετο φως μπορεί να υποστεί ανασύνθεση από τις συνιστώσες ακτίνες του. Αυτό μπορεί να συμβεί όταν οι αναδυόμενες από ένα διαφανές πρίσμα μονοχρωματικές φωτεινές ακτίνες προσπέσουν σε όμοιο ισότροπο πρίσμα σε αντίστροφη διάταξη οπότε εξερχόμενες του δεύτερου θα συγκεντρωθούν σε ένα σημείο σχηματίζοντας μια λευκή κηλίδα. Αν το αρχικό φως δεν ήταν λευκό αλλά κάποιο άλλο σύνθετο, τότε η τελική κηλίδα θα έχει το αυτό χρώμα με το αρχικό.
Μια τέτοια ανασύνθεση λευκού φωτός μπορεί να γίνει επίσης και με τον δίσκο του Νεύτωνα. Πρόκειται για έναν δίσκο που περιστρέφεται με μεγάλη ταχύτητα και που είναι χρωματισμένος κατά τομείς με τα χρώματα του ορατού φάσματος σε ίδια σειρά χρωμάτων. Μόνο που η επιφάνεια του κάθε χρωματιστού τομέα είναι ανάλογη της περιεκτικότητας των διαφόρων χρωμάτων στο λευκό φως. Όταν λοιπόν ο δίσκος αυτός περιστρέφεται με ταχύτητα δημιουργείται στον οφθαλμό η εντύπωση του λευκού φωτός. Αυτό συμβαίνει διότι η εντύπωση του κάθε χρώματος παραμένει στο μάτι για 1/16 του δευτερολέπτου. Όμως στο χρόνο αυτό συμβαίνει να έχουν παρέλθει, με την ταχύτητα περιστροφής του δίσκου, όλα τα χρώματα.
Τσιμέντο
right|thumb|250px|Σύγχρονο εργοστάσιο παρασκευής τσιμέντου, [[Σιάτλ, ΗΠΑ]] Το τσιμέντο, είναι υδραυλικό συνδετικό υλικό. Δηλαδή είναι λεπτά διαμερισμένο ανόργανο υλικό (σκόνη) που σε ανάμειξη με νερό σχηματίζει παχύρρευστο μείγμα, το οποίο σταδιακά στερεοποιείται μέσω αντιδράσεων και διεργασιών ενυδάτωσης.
Cosmote Sport
Το Cosmote Sport είναι μια premium sports υπηρεσία στην Ελλάδα, μέρος της ομότιτλης συνδρομητικής τηλεοπτικής πλατφόρμας που ανήκει στον ΟΤΕ. Ξεκίνησε το 2009 αρχικά ως Conn-x TV Sports και τα κανάλια εκπέμπουν στην COSMOTE TV μέσω δορυφόρου και μέσω ευρυζωνικής σύνδεσης.
Τσιμέντο
Ορισμός
Ο όρος τσιμέντο αναφέρεται στη συνδετική σκόνη, συνήθως προ της ανάμιξης με νερό, χωρίς άλλα αδρανή πρόσθετα όπως άμμος και χαλίκι. Ενώ το σκυρόδεμα αναφέρεται στο μείγμα τσιμέντου με ποσότητα από άλλα αδρανή υλικά.
Cosmote Sport
Αποτελείται από 10 κανάλια και διαθέτει ζωντανή ποδοσφαιρική κάλυψη (πάνω από 100 ζωντανούς αγώνες ανά μήνα) από κορυφαία πρωταθλήματα στην Ευρώπη (Κύπελλο Ελλάδας, ΟΥΕΦΑ Τσάμπιονς Λιγκ και ΟΥΕΦΑ Γιουρόπα Λιγκ). Επίσης καλύπτει και άλλα αθλήματα όπως τη Φόρμουλα 1, την πετοσφαίριση και την αντισφαίριση.
Τσιμέντο
Ορισμός
Η χημική αντίδραση του τσιμέντου με το νερό (ενυδάτωση τσιμέντου) παράγει προϊόντα που έχουν χαρακτηριστικά πήξης και σκλήρυνσης. Η κύρια χρήση του τσιμέντου είναι στην αντίδραση μεταξύ αυτού και του νερού. Έχει αποδειχθεί πειραματικά ότι όσο περισσότερο τσιμέντο (μέχρις ενός ορισμένου ορίου βέβαια) περιέχεται στην μονάδα όγκου του σκυροδέματος, εφόσον και οι λοιποί παράγοντες (ποιότητα και κοκκομετρική σύνθεση των αδρανών, ποσότητα νερού, μέθοδος διάστρωσης και συμπύκνωσης, κλπ.) παραμένουν σταθεροί, τόσο μεγαλύτερη αντοχή εμφανίζει το σκυρόδεμα. Φυσικά η αύξηση αυτής της αντοχής δεν είναι απεριόριστη, αλλά σταματά στην αντοχή του λιγότερο ανθεκτικού υλικού του σκυροδέματος.
thumb|250 px
Cosmote Sport
Κανάλια και περιεχόμενο
Η Cosmote Sport διαθέτει εννέα πολυπλεκτικά κανάλια:
Τσιμέντο
Κατηγορίες από χημική άποψη
Ανάλογα με τη σύνθεση τους, το βαθμό άλεσης και τα πρόσθετα υλικά, τα τσιμέντα κατατάσσονται σε διάφορους τύπους και κατηγορίες αντοχών. Σύμφωνα με τον ελληνικό κανονισμό τσιμέντων (ΕΝ 196-1) τα τσιμέντα χωρίζονται στους εξής τύπους: Από άποψη σύνθεσης σε:
Κατηγορίες από άποψη αντοχής
Από άποψη αντοχής στις εξής κατηγορίες: Θεωρητικά οι τύποι των τσιμέντων θα ήταν 27. Οι παραγόμενοι όμως τύποι στην Ελλάδα είναι λιγότεροι γιατί είτε δεν είναι όλοι οι συνδυασμοί πρακτικά εφικτοί, είτε δεν είναι απαραίτητοι στην πράξη. Έτσι π.χ. ένα ποζολανικό τσιμέντο (τύπος III), για να επιτύχει αντοχή 55 ή και 45 ΜΡα θα χρειαζόταν υπερβολική λεπτότητα.
Cosmote Sport
Cosmote Sport 1HD
Αγώνες από το Πρωτάθλημα Ελλάδας ποδοσφαίρου ανδρών, το ΟΥΕΦΑ Τσάμπιονς Λιγκ, το ΟΥΕΦΑ Γιουρόπα Λιγκ και το ΟΥΕΦΑ Γιουρόπα Κόνφερενς Λιγκ.
Τσιμέντο
Ιδιότητες τσιμεντοπολτού
Μια πρώτη ιδιότητα του τσιμεντοπολτού που βρίσκεται σε πλαστική μορφή, η μείωση της ρευστότητας, σχετίζεται με το φαινόμενο μείωσης της. Σημειώνεται ότι η πλαστικότητα του τσιμεντοπολτού οφείλεται σε ελεύθερο νερό,η σταδιακή απώλεια του οποίου,λόγω των αρχικών αντιδράσεων λολ ενυδάτωσης,της προσρόφησης του στις επιφάνειες των ελάχιστα κρυσταλλικών προϊόντων ενυδάτωσης (όπως ο ετρινγκίτης και το C-H-S) και της εξάτμισης, προκαλεί μείωση της ρευστότητας ,και,τελικά πήξη και σκλήρυνση. Μία δεύτερη ιδιότητα είναι η πήξη,που σημαίνει στερεοποίηση του πλαστικού τσιμεντοπολτού. Η αρχική στερεοποίηση ονομάζεται αρχική πήξη (ή αρχή πήξης) και συμπίπτει χρονικά με το σημείο που ο τσιμεντοπολτός παύει να είναι επεξεργάσιμος. Το τελευταίο στάδιο της στερεοποίησης ονομάζεται τελική πήξη.Οι χρόνοι αρχικής και τελικής πήξης είναι περίπου 2-4 ώρες και 5-8 ώρες,αντίστοιχα και προσδιορίζονται με τη συσκευή Vicat, σύμφωνα με το πρότυπο ΕΝ 196-3.Η συσκευή αυτή μετράει την αντίσταση τσιμεντοπολτού ορισμένης ρευστότητας στη διείσδυση τυποποιημένης βελόνας που φέρει βάρος 300 g. Η αρχική πήξη θεωρείται (αυθαίρετα) ότι έχει επέλθει όταν η διείσδυση σε στρώση τσιμεντοπολτού πάχους 40 mm φθάσει τα 35 mm. Η τελική πήξη ταυτίζεται με τη χρονική στιγμή κατά την οποία η βελόνα σημαδεύει την άνω επιφάνεια της στρώσης χωρίς όμως να διεισδύει. Μια τρίτη ιδιότητα είναι η σκλήρυνση,που σχετίζεται με το φαινόμενο της αύξησης της αντοχής με το χρόνο λόγω της σταδιακής πλήρωσης των πόρων του τσιμεντοπολτού με προϊόντα ενυδάτωσης.
Cosmote Sport
Cosmote Sport 2HD
Αγώνες από τη Σέριε Α, το ΟΥΕΦΑ Τσάμπιονς Λιγκ, το ΟΥΕΦΑ Γιουρόπα Λιγκ και το ΟΥΕΦΑ Γιουρόπα Κόνφερενς Λιγκ.
Τσιμέντο
Εξωτερικοί σύνδεσμοι
Κατηγορία:Οικοδομικά υλικά Κατηγορία:Μίγματα
Cosmote Sport
Cosmote Sport 3HD
Αγώνες από το ΟΥΕΦΑ Τσάμπιονς Λιγκ, το ΟΥΕΦΑ Γιουρόπα Λιγκ και κάποιους επιλεγμένους από το Πρωτάθλημα Ελλάδας ποδοσφαίρου ανδρών και τη Σέριε Α.
Cosmote Sport 4HD
Αγώνες του NBA, του Πρωταθλήματος καλαθοσφαίρισης Ισπανίας, της Σούπερ Λιγκ Τουρκίας, του ΟΥΕΦΑ Τσάμπιονς Λιγκ και του ΟΥΕΦΑ Γιουρόπα Λιγκ.
Cosmote Sport 5HD
Αγώνες από το Παγκόσμιο πρωτάθλημα μοτοσικλέτας, το ΟΥΕΦΑ Τσάμπιονς Λιγκ, το ΟΥΕΦΑ Γιουρόπα Λιγκ, την Σέριε Α, το Πετοσφαιρικό Τσάμπιονς Λιγκ, το ΕΟΧ Τσάμπιονς Λιγκ, το WRC, το Ευρωπαϊκό Πρωτάθλημα Ράλι και το DTM.
Cosmote Sport 6HD
Όλα τα ATP Tour Masters 1000, ATP Tour 500, ATP Finals και αγώνες από το ATP Tour 250.
Cosmote Sport 7HD
Αγώνες από το ΟΥΕΦΑ Τσάμπιονς Λιγκ, το ΟΥΕΦΑ Γιουρόπα Λιγκ, την Πριμέιρα Λίγα και το Παγκόσμιο πρωτάθλημα μοτοσικλέτας.
Cosmote Sport 8HD
Αγώνες από το ΟΥΕΦΑ Τσάμπιονς Λιγκ, το ΟΥΕΦΑ Γιουρόπα Λιγκ, την Σέριε Α, το Πετοσφαιρικό Τσάμπιονς Λιγκ, τα ATP Tour Masters 1000 και τα ATP Tour 500.
Cosmote Sport 10HD
Στιγμιότυπα από το αρχείο των παραπάνω καναλιών σε όλα τα σπορ, νέα των παγκοσμίων πρωταθλημάτων και συνεχή ζωντανά αποτελέσματα αγώνων εντός και εκτός Ελλάδας.
Εξωτερικοί σύνδεσμοι
Κατηγορία:Αθλητικοί τηλεοπτικοί σταθμοί Κατηγορία:Tηλεοπτικοί σταθμοί της COSMOTE TV Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2009
Μλάντεν Μιλοβάνοβιτς
Πριν από την επανάσταση του 1804 ήταν έμπορος βοοειδών και πολύ πλούσιος και μορφωμένος. Αργότερα κατά την επανάσταση φυλακίστηκε και έπειτα συντάχτηκε με τους εξεγερμένους και στο πλευρό του Καραγιώργη. Σταδιακά λόγω και του ότι ήταν μορφωμένος, σπάνιο χαρακτηριστικό της εποχής, ανέβηκε σταδιακά στα αξιώματα ανάμεσα στους εξεγερμένους για να γίνει τέλος υπουργός άμυνας και πρωθυπουργός. Του πιστώνεται η απελευθέρωση του Κρούσεβατς το 1806 αλλά και η ήττα στο ανατολικό μέτωπο το 1809 που συνέβαλε στην κατάρρευση της εξέγερσης το 1813.
Μετά την αποτυχία της επανάστασης το 1814 πήγε στο Σρεμ της τότε Αυστροουγγαρίας και έπειτα στη Βεσσαραβία όπου παρέμεινε μέχρι το 1821. Στο Ιάσιο γνώρισε τον Δημήτριο Υψηλάντη και τον υπηρέτησε ως οπλαρχηγός. Το 1822 Βρέθηκε κρυφά στο Κρούσεβατς όπου έγινε αντιληπτός από τον Οθωμανό πασά, προσπαθώντας να διαφύγει στο Μαυροβούνιο σκοτώθηκε στο Ζλάτιμπορ το 1823.
Παραπομπές
Κατηγορία:Πρωθυπουργοί της Σερβίας Κατηγορία:Υπουργοί άμυνας της Σερβίας Κατηγορία:Αγωνιστές της Α΄ Σερβικής εξέγερσης Κατηγορία:Μέλη του διοικητικού συμβουλίου των Σέρβων Κατηγορία:Σέρβοι αγωνιστές του 1821
2757 Κρίσερ
Ο Κρίσερ (Crisser) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,30. Ανακαλύφθηκε το 1977 από τον αστρονόμο Σέρχιο Μπάρος, που παρατηρούσε από τη Θέρο Ελ Ρόμπλε της Χιλής, και πήρε το όνομά του από τον συνδυασμό των πρώτων συλλαβών των βαφτιστικών ονομάτων του ίδιου και της συζύγου του Κριστίνα.
Αξιοσημείωτη είναι η μικρή κλίση της τροχιάς του Κρίσερ ως προς την εκλειπτική, μόλις 40΄51΄΄.
Φυσικά χαρακτηριστικά
Η μέση διάμετρος του Κρίσερ εκτιμάται σε 19,36 χιλιόμετρα.Ο φασματικός τύπος του είναι άγνωστος, ενώ το γεωμετρικό άλβεδό του είναι 0,142 ± 0,017. Ο Κρίσερ περιστρέφεται γύρω από τον εαυτό του μία φορά κάθε 6 ως 10 ώρες περίπου.
Εξωτερικοί σύνδεσμοι
Κρισερ
Σπορτ Κλουμπ ντο Ρεσίφε
Η Σπορτ Κλουμπ ντο Ρεσίφε ή αλλιώς Σπόρτ, είναι ένας βραζιλιάνικος, αθλητικός σύλλογος από την πόλη Ρεσίφε. Ιδρύθηκε στις 13 Μαΐου 1905. H έδρα της ποδοσφαιρικής ομάδας είναι το Ilha do Retiro, χωρητικότητας 32.983 θεατών. Συμμετέχει στο Πρωτάθλημα ποδοσφαίρου ανδρών Βραζιλίας ενώ έχει κατακτήσει 1 φορά το πρωτάθλημα.
Τίτλοι
Μπραζιλεϊράου
Brasileirão Série B
Κύπελλο Βραζιλίας (ποδόσφαιρο ανδρών)
Copa dos Campeões
Οπαδών
Κατηγορία:Ποδοσφαιρικές ομάδες Βραζιλίας Κατηγορία:Ιδρύσεις ποδοσφαιρικών ομάδων το 1905 Κατηγορία:Σπορτ Κλουμπ ντο Ρεσίφε
Νταντί ΦΚ
120px|μικρογραφία|Παλαιότερο λογότυπο του συλλόγου. Η Νταντί ΦΚ (αγγλικά: Dundee F.C.) είναι ποδοσφαιρικός σύλλογος που εδρεύει στην πόλη της Νταντί. Ιδρύθηκε το 1893 και έδρα της είναι το Ντενς Παρκ όπου έχει χωρητικότητα 11.506 θέσεων. Έχει τεράστια αντιπαλότητα με τη Νταντί Γιουνάιτεντ και από την ίδρυση της μέχρι και σήμερα έχουν γράψει ιστορία για αυτό το γεγονός. Το 2004 υποβιβάστηκε στην Πρώτη Κατηγορία της Σκωτίας αλλά το 2009 κατάφερε να ανέβει στην Πρέμιερ Λιγκ. Υποβιβάστηκε ξανά και το 2012 επέστρεψε στην Πρέμιερ Λιγκ Σκωτίας. Η έδρα της Νταντί βρίσκεται ελάχιστα μέτρα μακριά από την έδρα της Νταντί Γιουνάιτεντ.
Αρχές του 20ου αιώνα
Η Ομάδα ήταν άγνωστη και δεν είχε καμία επιτυχία μέχρι το 1910 όπου κατάφεραν να πάρουν το πρώτο τους Κύπελλο Σκωτίας νικώντας δύο φορές (μια εντός και μια εκτός) την Κλάιντ ΦΚ.
Ο Ντέιβ Χάλιντει ήταν ένας από τους καλύτερους παίκτες που αγωνίστηκε στην Νταντί. Αγωνίστηκε τις περιόδους 1921-1925 όπου έπαιξε σχεδόν σε όλες τις θέσεις. Στην πρώτη του σεζόν με την ομάδα έπαιξε στην δεξιά πτέρυγα ενώ την επόμενη σεζόν στο κέντρο όπου σκόραρε 38 γκολ σε 36 αγώνες. Την περίοδο 1924-25 έβαλε 103 γκολ συνολικά και στο πρωτάθλημα και στο Κύπελλο. Ύστερα, δέχτηκε την πρόταση της Σάντερλαντ με αποτέλεσμα να εγκαταλείψει την ομάδα που τον έκανε γνωστό.
Μέσα του 20ου αιώνα
Το 1948-49 (εποχές πολέμου στο Ην.Βασίλειο) βρέθηκε πολύ κοντά στο να κατακτήσουν το πρώτο τους πρωτάθλημα αλλά η διαφορά ενός πόντου από τους Ρέιντζερς Γλασκώβης τους το στέρησε. Αργότερα κατάφεραν να πάρουν δύο κύπελλα και μάλιστα πλήρωσαν τον τότε πολύτιμο παίκτη τους, τον Μπίλι Στίλ με 15.000 λίρες. Οι εντός έδρας αγώνες τότε ξεπερνούσαν τους 20.000 θεατές.
Το 1958 έχασε μια ακόμα κατάκτηση ενός κυπέλλου, γνωρίζοντας την ήττα-σοκ από μια ομάδα που βρισκόταν στα τοπικά, την Φράσερμπουρκ.
Δεκαετία '60: Η Χρυσή Εποχή
Το 1959 ως προπονητής ανέλαβε ο Μπόμπ Σάνκλι και κατάφερε να πάρει η ομάδα του το πρώτο τους πρωτάθλημα το 1961. Παίκτες-Κλειδιά τότε ήταν οι: Μπόμπι Κοξ, Άλαν Τζίλσιν, Άλεξ Χάμιλτον, Μπόμπι Σέιθ, Γκόρντον Σμιθ και ο Ιαν Ουρ που βοήθησαν επίσης στην κατάκτηση του πρώτου τους πρωταθλήματος.
Το 1962 για πρώτη φορά εμφανίστηκε στις Ευρωπαϊκές διοργανώσεις νικώντας την Κολώνια Φ.Κ, την ΡΣΚ Άντερλεχτ και την Σπόρτινγκ Λισσαβόνας αφού αποκλείστηκαν από την Α.Σ. Μίλαν. Το 1963 ο Μπομπ έφερε ξανά νικήτρια την Νταντί, αλλά αυτή την φορά στο Κύπελλο Σκωτίας, μέχρι που δύο χρόνια αργότερα έφυγε.
Ο Επόμενος προπονητής ήταν ο Μπόμπι Άνσελ που ήταν πρώην παίκτης της Νταντί το 1947 ανέλαβε τις υποχρεώσεις της ομάδας. Το 1967 τους έφερε κοντά στην κατάκτηση ενός ακόμα κυπέλλου, αλλά αυτήν την φορά τα πράγματα ήταν δύσκολα, καθώς είχαν για αντίπαλο τους, την Σέλτικ Γλασκώβης που είχαν αναδειχθεί τότε κυπελλούχοι στην Ευρώπη. Μπορεί η ομάδα του Άνσελ να νικούσαν με 3-0 αλλά δέχτηκαν πέντε γκολ, χάνοντας έτσι με 5-3! Την ίδια χρονιά αγωνίστηκε στο Κύπελλο Διεθνών Εκθέσεων όπου και αντιμετώπισε ομάδες από το Βέλγιο την Αγγλία την Ολλανδία και την Ελβετία όπου έφερνε μεγάλα σκορ (όπως αυτό με την Γουίλσκαρφτ που την νίκησε με το ευρύ 7-2) αλλά έφτασε μέχρι τα ημιτελικά, χάνοντας από την θρυλική Λιντς Γιουνάιτεντ με 2-0.
Τέλη του 20ου αιώνα
Το 1973 η Νταντί πέρασε από τα χέρια του προπονητή Ντέιβιντ Γουάιτ κατάφεραν να νικήσουν το Κύπελλο με αντίπαλο την Σέλτικ με σκορ 1-0. Το 1980 έγινε το απόλυτο ματς ανάμεσα στις δύο αντίπαλες ομάδες της πόλης: Την Νταντί και την Νταντί Γιουνάιτεντ. Δυστυχώς για την Νταντί ευτυχώς για τη Γιουνάιτεντ το σκορ ήρθε 3-0 υπέρ της Γιουνάιτεντ.
21ος αιώνας
Το 2000 η Νταντί υπέγραψε συμβόλαιο με τον Αργεντινό Κλαούντιο Κανίτζια ο οποίος λίγο αργότερα υπέγραψε στη Ρέιντζερς Γλασκώβης. Συνέχισε να αγοράζει παίκτες όπως ο τότε ποδοσφαιριστής Τιμούρ Κετσπάγια. Αυτή η συμφωνία με τον Γεωργιανό, έφερε την ομάδα σε ένα τελικό κυπέλλου Σκωτίας και δύο φορές είχε μπει στην πρώτη 6άδα του πρωταθλήματος. Τότε ο προπονητής ήταν ο Ιβάνο Μπονέτι, ο οποίος είχε καλές σχέσεις με τον Κανίτζια. Όμως από εκεί και μετά η ομάδα αφού χαράμισε πολλά λεφτά για να αγοράσει νέους παίκτες, άρχιζε να ανοίγεται μια "πληγή" στον σύλλογο, αναπτύσσοντας έτσι τα οικονομικά της ομάδας. Για να σταματήσει να βρίσκεται υπό οικονομική κρίση πούλησε πολλούς παίκτες, και έτσι δεν μπόρεσαν να αγοράσουν άλλους παίκτες, αφού θα έπεφταν ξανά σε κρίση.
Η αμαρτία της ομορφιάς (ταινία)
Πλοκή
Μία κοπέλα η οποία έχει αναδειχθεί πρώτη σε καλλιστεία παντρεύεται ένα νεαρό εφοπλιστή. Η μητέρα του όμως δεν τη θέλει. Όταν η νεαρή θα μείνει έγκυος, η πεθερά της θα αλλάξει στάση απέναντί της. Τελικά όμως αποβάλει και η πεθερά της σκληραίνει την στάση της απέναντί της. Ένα ατύχημα που συμβαίνει σε ένα πλοίο που είναι ιδιοκτησία της πεθεράς της έχει αρκετά θύματα. Ο επιζών αδελφός της κοπέλας που εργαζόταν στο πλοίο θα ανακαλύψει την πλεκτάνη και θα αποκαλυφθεί ότι το ατύχημα ήταν προσχεδιασμένο για να εισπραχθεί η ασφαλιστική αποζημίωση. Στην προοπτική της δίκης της, η πεθερά της τρελαίνεται.
Νταντί ΦΚ
21ος αιώνας
Τελικά το 2003 η Νταντί βρίσκεται σε χειρότερη θέση από την πλευρά των οικονομικών και έτσι ιδιοκτήτες γίνονται τα αδέρφια Μαρ οι οποίοι κατάφεραν να πουλήσουν μερικούς παίκτες όπως ο Φάμπιαν Καβαλέρο (που είχε αγωνιστεί και στην Παναχαΐκή), ο Κράινγκ Μπάρλει και ο Τζεόρτζι Νεμζάντε που έφυγαν και οι τρεις το 2005. Δυστυχώς, ούτε αυτό τους βοήθησε και πολύ και το 2003, αναγκάζονται να πουλήσουν το στάδιο τους. Στα μέσα του 2006, το προσωπικό του συλλόγου ανακοινώνει πως η κρίση τους, είχε σταματήσει.
Η αμαρτία της ομορφιάς (ταινία)
Πληροφορίες
Η ταινία στην πρώτη της προβολή έκοψε 126.930 εισιτήρια και ήρθε 13η στις 64 ταινίες της περιόδου. Ο τίτλος της ταινίας ήταν αρχικά "Ηδονή της Αμαρτίας".
Νταντί ΦΚ
Εξωτερικοί σύνδεσμοι
Νταντί Κατηγορία:Ποδοσφαιρικές ομάδες Σκωτίας Κατηγορία:Ιδρύσεις ποδοσφαιρικών ομάδων το 1893
Η αμαρτία της ομορφιάς (ταινία)
Πληροφορίες
Φημολογείται ότι η στιλιζαρισμένη "κακιά" του ελληνικού κινηματογράφου, Τασσώ Καββαδία, είχε αρχικά αρνηθεί τον ρόλο της πεθεράς, όμως τελικά δέχτηκε, αφού της προσφέρθηκε η τριπλάσια αμοιβή.
Πηγές
Κατηγορία:Ελληνικές ταινίες Κατηγορία:Ταινίες του 1972 Κατηγορία:Ταινίες παραγωγής Φίνος Φιλμ Κατηγορία:Ελληνικές δραματικές ταινίες Κατηγορία:Ελληνόφωνες ταινίες Κατηγορία:Ταινίες σε σκηνοθεσία Γιάννη Δαλιανίδη Κατηγορία:Ταινίες με μουσική σύνθεση Μίμη Πλέσσα Κατηγορία:Ταινίες σε σενάριο Γιάννη Δαλιανίδη Κατηγορία:Ταινίες γυρισμένες στην Ελλάδα Κατηγορία:Ελληνικές αισθηματικές δραματικές ταινίες
Λάμορακ
Ο Λάμορακ ήταν εραστής της Μοργκάουζ, βασίλισσας του Όρκνεϊ και χήρας του βασιλιά Λοτ, ο οποίος είχε σκοτωθεί στη μάχη από τον πατέρα του Λάμορακ, Πέλλινορ. Όταν τους ανακαλύπτει ο γιος της, Γκάχερις (σε άλλες εκδοχές της ιστορίας παρουσιάζεται διαφορετικός γιος), σκοτώνει τη μητέρα του, αλλά χαρίζει τη ζωή στο Λάμορακ, επειδή ήταν άοπλος. Ο Γκαγουέιν και τα υπόλοιπα αδέρφια του Γκάχερις σκοτώνουν το Λάμορακ για εκδίκηση.
Κατηγορία:Ιππότες της Στρογγυλής Τραπέζης
Γκίζελμπερτ του Λουξεμβούργου
Ο Γκίζελμπερτ, γερμ. Giselbert (π. 1007 - 14 Αυγούστου 1059) από τον Οίκο του Αρντέν ήταν κόμης του Ζαλμ (Salm) και του Λονγουύ (Longwy)· μετά κόμης του Λουξεμβούργου (1047-59).
Βιογραφία
Ήταν γιος του Φρειδερίκου κόμη του Μόζελγκαου και της συζύγου του, που ίσως το όνομά της να ήταν Έρμεντρουντε κόμισσα του Γκλάιμπερκ.
Ήταν κόμης του Ζαλμ και του Λονγουύ (Longwy). Το 1047 διαδέχθηκε τον αδελφό του Ερρίκο Β΄ ως κόμης του Λουξεμβούργου και επίτροπος (advocat) των αββαείων Σαιντ-Μαξιμίν στο Τρηρ και Σαιντ-Βίλιμπρορτ στο Έχτερναχ. Ήλθε σε αντιδικία με τον Πόππο των Μπάμπενμπερκ, αρχιεπίσκοπο του Τρηρ και ο αδελφός του Αντάλμπερο Γ¨ επίσκοπος του Μετς ανέλαβε τη διαιτησία.
Το 1050 ο πληθυσμός της πόλης του Λουξεμβούργου είχε αυξηθεί σημαντικά και ο Γκίζελμπερτ έκτισε νέο τείχος γύρω από την επεκταμένη πόλη.
Οικογένεια
Νυμφεύτηκε μία γυναίκα, που το όνομά της δεν μας είναι γνωστό και είχε τέκνα:
Πηγές
Κατηγορία:Οίκος του Αρντέν
Σάντα Κρουζ Φουτεμπόλ Κλούμπε
Η Σάντα Κρουζ Φουτεμπόλ Κλούμπε είναι μια βραζιλιάνικη, ποδοσφαιρική ομάδα από την πόλη Ρεσίφε. Ιδρύθηκε στις 3 Φεβρουαρίου 1914. Έδρα της ομάδας είναι το Estádio do Arruda, χωρητικότητας 60044 θεατών. Συμμετέχει στη Campeonato Brasileiro Série B.
Εξωτερικοί σύνδεσμοι
Κατηγορία:Σάντα Κρουζ Φουτεμπόλ Κλούμπε Κατηγορία:Ιδρύσεις ποδοσφαιρικών ομάδων το 1914 Κατηγορία:Ποδοσφαιρικές ομάδες Βραζιλίας
2758 Κορδηλία
Φυσικά χαρακτηριστικά
Τα φυσικά χαρακτηριστικά της Κορδηλίας είναι άγνωστα.
Εξωτερικοί σύνδεσμοι-πηγές
Κορδηλια
Πίροτ
Το Πίροτ (σερβικά: Пирот) είναι πόλη στη Σερβία. Σύμφωνα με την απογραφή του 2011, η πόλη έχει πληθυσμό 38.785 κατοίκους, ενώ ο δήμος 57.928 κατοίκους. Η πόλη έχει πλούσια πολιτιστική κληρονομιά και κυρίως αξιοσημείωτες Ορθόδοξες εκκλησίες, όπως την εκκλησία της Αγίας Πέτκας (Αγίας Παρασκευής) και το μοναστήρι του Αγίου Γεωργίου και Αγίου Ιωάννη του Θεολόγου χτισμένο στα τέλη του 14ου αιώνα. Και τα δύο κτίσματα είναι αντιπροσωπευτικά παραδείγματα της μεσαιωνικής Σερβικής αρχιτεκτονικής. Το Πίροτ είναι επίσης γνωστό και για τα παραδοσιακά χαλιά του, τα Πίροτ Κιλίμια (Pirotski ćilim).
Εξωτερικοί σύνδεσμοι
Κατηγορία:Πόλεις της Σερβίας
Νικόλαος Γουργουρής
Ο Νικόλαος Γουργουρής (1879 - 1946) ήταν Έλληνας πολιτικός και ιατρός.
Βιογραφικά στοιχεία
Γεννήθηκε και μεγάλωσε στο Γαλαξείδι. Αποφοίτησε από το γυμνάσιο Αμφίσσης και σπούδασε στην ιατρική σχολή του Πανεπιστημίου Αθηνών και πραγματοποίησε μεταπτυχιακές σπουδές στην μαιευτική. Ιδιώτευσε ως ιατρός και ασχολήθηκε με τα κοινά.
Εξελέγη για πρώτη φορά βουλευτής Παρνασσίδος στις εκλογές του 1923 και επανεξελέγη βουλευτής, με την υποστήριξη του Κόμματος των Φιλελευθέρων, στις εκλογές του 1928. Στις εκλογές του 1926 απέτυχε να εκλεγεί βουλευτής. Κατα τη διάρκεια της βουλευτικής του θητείας πέτυχε τη δημιουργία δημοτικού σχολείου, την εκβάθυνση του λιμανιού και την ολοκλήρωση της αμαξιτής οδού Γαλαξειδίου-Λιδωρικίου.